**ΥΠΟΤΡΟΦΙΑ ΜΕΤΑΠΤΥΧΙΑΚΗΣ ΕΡΓΑΣΙΑΣ ΣΤΟ ΑΝΤΙΚΕΙΜΕΝΟ ΤΗΣ ΛΑΟΓΡΑΦΙΑΣ   
 ΤΟΥ ΠΟΝΤΙΑΚΟΥ ΕΛΛΗΝΙΣΜΟΥ, ΥΨΟΥΣ 2,500€  
 ΧΟΡΗΓΟΣ: ΣΥΛΛΟΓΟΣ ΠΟΝΤΙΩΝ ΝΥΡΕΜΒΕΡΓΗΣ ´´ CARDINAL BESSARIO´´  
  
  
Προς: Συνδιοργανωτές Διεθνούς Επιστημονικού Συνεδρίου Ποντιακής Λαογραφίας  
 29.11.2019 – 01.12.2019  
 Σωματείο Φάρος Ποντίων Θεσσαλονίκης  
 Εθνικό Καποδιστριακό Πανεπιστήμιο Αθηνών \*Εργαστ. Κοιν. Επιστ., τμ. Παιδαγ.-Δημ. Εκπαίδ.  
 Δημοκρίτειο Πανεπιστήμιο Θράκης \*Εργαστ. Λαογρ.-Κοιν. Ανθρωπ., τμ. Ιστ. Εθνολ.  
Κοιν: κ. Ευστάθιο Ταξίδη-επιμελητή έκδοσης περιοδικού συγγράμματος Ποντιακή Εστία**  
   
  
Ο Σύλλογος Ποντίων Νυρεμβέργης, τιμά το σωματείο Φάρος Ποντίων στο Ιωβηλαίο των 50 του χρόνων, χαιρετίζει δε με περηφάνια και ευσεβή καρτερία τα αποτελέσματα των εργασιών του διεθνούς επιστημονικού συνεδρίου για τη Λαογραφία του Ποντιακού Ελληνισμού, συγχαίροντας τους εμπνευστές, διοργανωτές και συντελεστές του.   
Ο Σύλλογος Ποντίων Νυρεμβέργης Cardinal Bessario, υπόχρεος στη σημειολογία της ιστορικότητας και επιστημοσύνης του Τραπεζούντιου, αλλά και συμπολίτη του Νυρεμβεργιώτη, φιλοσόφου Βησσαρίωνα Γραμματικού, ο οποίος αφιέρωσε τη ζωή του στη διάσωση των τιμαλφών της Γραμματείας του Βυζαντίου, προκηρύσσει υποτροφία μεταπτυχιακής εργασίας στο αντικείμενο της Λαογραφίας των Ελλήνων του Πόντου ύψους 2,500€, την οποία δε, αφιερώνει στη Μνήμη του Δασκάλου του, του Λαογράφου και Δόκτωρα Νομικής Ευστάθιου Ευσταθιάδη, τώρα και πάντα πλοηγού και γητευτή του θυμικού των γενεών μας.  
Το θέμα της εργασίας καθώς και κάθε τι σχετιζόμενο αυτής, παραχωρούμε στην επιλεκτική ευχέρεια και ακαδημαϊκή ευθυκρισία της Δρος Λαογραφίας κ. Μυροφόρας Ευσταθιάδου, ενώ για την ανακοίνωση της παρούσης, παρακαλούμε το αντεπιστέλλον μέλος του Συλλόγου μας, τον κ. Ευστάθιο Ταξίδη, εκπαιδευτικό, συγγραφέα και επιμελητή έκδοσης του περιοδικού συγγράμματος Ποντιακή Εστία.  
Είθε οι συνέλληνες ν`ανταμώνουμε στις μισιακές αυλές της Λαογραφίας και Γραμματείας μας.

Νορεμβέργα, A.D MMXIX  
μέσαγμαν Αεργί`...

Λαμπρόπουλος Δημήτρης,  
Σύλλογος Ποντίων Νυρεμβέργης   
Cardinal Bessario